

*Visjon: Ren håndballglede. Verdier: Begeistring, samhold og romslighet*

Daglig leder i Toten Håndballklubb

Er du en håndballentusiast? Tar du en utfordring? Vil du bli Toten HK sin nye daglige leder? Toten HK har en nyopprettet 50% stilling, der vi ønsker deg som vil bidra til å gi klubben positiv drahjelp, både administrativt og sportslig. Stillingen er et engasjement for ett år med mulighet for fast ansettelse.

Denne stillingen kan la seg kombinere med treneroppgave i klubben.

Toten HK er en breddeklubb, og har lag i årsklasser fra 6 år til senior. Klubben har rundt 250 aktive medlemmer, og er en klubb med solid økonomi. Starum Cup er høstens vakreste eventyr for klubben, bygda og alle deltakere og besøkende!

Klubben har et velfungerende styre og drives i høy grad av frivillighet.

Du må motiveres av utfordringer, være selvstendig og ha et sterkt engasjement for håndball for barn og ungdom. Du vil bidra positivt i klubbens langsiktige mål om en styrket trivsels- og utviklingsarena både sosialt og sportslig. Du må være en pådriver sammen med andre til å heve kompetanse, og å satse målrettet for at Toten HK fortsatt skal være et godt sted å være for barn og unge. Og samtidig ha ambisjoner om opprykk for seniorlagene våre.

**Dine arbeidsoppgaver vil blant annet være**

* Kommunikasjon internt og eksternt
* Jobbe mot sponsormarkedet
* Daglig drift av klubben i tett samarbeid med klubbens styre
* Videreutvikling av klubben sammen med styret, lagledere, trenere og andre frivillige

**Kvalifikasjoner**

* God kjennskap til klubbdrift innenfor idretten
* Erfaring fra selvstendig arbeid opp mot ulike samarbeidspartnere innen idrett-, kultur- og næringsliv
* God samfunns- og økonomiforståelse

**Personlige egenskaper**

* Være engasjert og skape engasjement
* Være serviceinnstilt og like å omgås folk
* Være strukturert
* Gode samarbeidsevner
* Personlig egnethet vil bli vektlagt

**Toten HK tilbyr**

* Engasjement i en veldrevet klubb som favner stor bredde i håndballen på bygda
* Mulighet til å organisere egen arbeidshverdag i et godt klubbmiljø
* Mulighet til å utvikle en håndballklubb sammen med frivillige
* Klubben mangler for tiden trener for senior damelag, og har du kompetanse, så ønsker vi å tilby varierte sportslige oppgaver i klubben i tillegg
* Lønn etter avtale
* Pensjonsordning
* Trenerkurs, dersom det er aktuelt
* Oppstart etter avtale

Krav om fremlegging av politiattest ved tilsetting.

For nærmere informasjon om stillingen kan du kontakte: Helene Solvang Trogstad, tlf. 454 87 334 eller Unn Syrrist Østby, tlf. 994 08 986. Søknad med CV sendes på e-post til leder Helene Solvang Trogstad, leder@totenhk.no